oliverkinch/danmarks-statistik huggingface dataset:
Produktionsgrænsninger i hver anden virksomhed

29. juli 2021

Industrien følger i sporene af serviceerhverv og bygge- og anlægsbranchen, hvor det nu i alle tre erhverv er mere end hver anden virksomhed, der melder om produktionsbegrænsninger. I industrien er andelen på 58 pct., for serviceerhverv er det 60 pct., og for bygge- og anlægsbranchen er det 59 pct.

Konjunkturbarometer for erhvervene  juli 2021

29. juli 2021 - Nr. 277

Hent som PDF

Næste udgivelse: 30. august 2021

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
75.000 nye e-handlende ældre på to år

28. juli 2021

Hovedparten i befolkningen i alderen 16-74 år handler online inden for en tremånedersperiode. I 2019 var andelen 74 pct., hvilket i 2021 var steget til 82 pct., en stigning på 8 procentpoint på to år. Det er den største stigning siden 2013 og skal ses i lyset af COVID-19 restriktionerne, hvor adgangen til de fysiske butikker i perioder har været stærkt begrænset. Særligt i den ældre del af befolkningen på 65-74 år var online handel blevet mere udbredt med en stigning i andelen på 24 pct. fra 2019 (52 pct.) til 2021 (65 pct.). Det svarer til ca. 75.000 nye e-handlende på to år i alderen 65-74 år.

It-anvendelse i befolkningen  2021

28. juli 2021 - Nr. 276

Hent som PDF

Næste udgivelse: 16. august 2022

Alle udgivelser i serien: It-anvendelse i befolkningen

Kontakt

Anne Vibeke Jacobsen, tlf. 20 14 84 28

Anton Erenbjerg, tlf. 20 14 57 90

Kilder og metode

Oplysningerne kommer fra undersøgelsen It-anvendelse i befolkningen 2025. Undersøgelsen er baseret på resultaterne fra 3.876 gennemførte interviews i april-juni 2025 blandt et repræsentativt udsnit af befolkningen i alderen 16-74 år. Sammenligninger tilbage i tid skal gøres med forbehold for ændring i formuleringer samt ændring i filteret. Læs mere om kilder og metoder i statistikdokumentationen om it-anvendelse i befolkningen.

Vis hele teksten »
« Minimer teksten
Statistik­dokumentation

It-anvendelse i befolkningen

Del sidens indhold
Detailsalget steg i andet kvartal trods lille fald i juni

27. juli 2021

Detailhandlen i juni var samlet set 0,4 pct. lavere end i maj, korrigeret for prisudvikling, normale sæsonudsving og effekten af handelsdage, men samlet set for andet kvartal 2021 lå detailomsætningen 6,2 pct. højere end første kvartal. Udviklingen skal ses i lyset af, at december 2020 - februar 2021 var omfattet af nedlukninger på grund af restriktioner mod COVID-19. Andre indikatorer for detailhandel viser voksende optimisme. En offentliggørelse af konjunkturbarometrenes nøgleindikatorer for juni 2021 viser, at flere virksomheder angiver stigende optimisme omkring deres forventede fremtidige omsætning.

Detailomsætningsindeks  juni 2021

27. juli 2021 - Nr. 275

Hent som PDF

Næste udgivelse: 26. august 2021

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Betydeligt færre ammekøer det seneste årti

26. juli 2021

Bestanden af ammekøer i Danmark er faldet 27 pct. på  ti år og er nu på 82.000 stk. Ammekøer er typisk moderdyr i kødkvægproduktionen. I 2020 var der 6.658 bedrifter med ammekøer, mens der i 2010 var 8.412. (se www.statistikbanken.dk/hdyr07). Lidt over 60 pct. af bedrifterne havde under ti ammekøer både i 2010 og 2020 og 23 pct. af ammekøerne. I samme periode er det totale antal kvæg faldet 8 pct., dog er antallet af malkekøer kun faldet 1,6 pct.

Kvægbestanden  30. juni 2021

26. juli 2021 - Nr. 274

Hent som PDF

Næste udgivelse: 26. januar 2022

Alle udgivelser i serien: Kvægbestanden

Kontakt

Mona Larsen, tlf. 24 81 68 47

Kilder og metode

Kvægbestanden bliver opgjort på grundlag af oplysninger fra Det Centrale Husdyrbrugs-Register (CHR) og Kvægdatabasen.

Vis hele teksten »
« Minimer teksten
Statistik­dokumentation

Kvægbestanden

Del sidens indhold
Danmark fik flest medaljer i Norden ved OL i 2016

23. juli 2021

Danmark er repræsenteret med over 100 atleter ved de kommende sommer-olympiske lege i Tokyo. De danske atleter fordeler sig over 16 forskellige sportsgrene, blandt andet badminton, svømning, håndbold og cykling. Ved de seneste sommer-olympiske lege i Rio i 2016, vandt Danmark 15 medaljer, heraf to guld, seks sølv og syv bronze. Medaljehøsten var den næsthøjeste fra dansk side ved et OL nogensinde, kun overgået af Danmarks 20 medaljer ved OL i London i 1948. De 15 medaljer stod for 48 pct. af det samlede antal nordiske medaljer ved OL i 2016, og blandt de nordiske nationer var Danmark på førstepladsen efterfulgt af Sverige (11 medaljer) og Norge (fire medaljer). Om Danmark klarer sig lige så godt i Tokyo, vil de kommende uger vise. En indikation på Danmarks nuværende niveau i forhold til andre nationer kan være, at se på resultaterne ved de senest afholdte verdensmesterskaber i sommer-OL-disciplinerne.

Idræt (tillæg)  2020 international rangering i sommer-OL-discipliner

23. juli 2021 - Nr. 273

Hent som PDF

Næste udgivelse: 25. juli 2024

Alle udgivelser i serien: Idræt (tillæg)

Kontakt

Trine Jensen, tlf. 20 13 88 17

Kilder og metode

Statistikken vedrørende de danske eliteidrætspræstationer sammenligner de danske resultater internationalt med øvrige nationer. Sammenligningen sker med udgangspunkt i de officielle olympiske discipliner et givent år. Præstationerne opgøres både i antallet af medaljer og ud fra de otte bedste placeringer inden for en di¬sciplin (top-8). Top-8 giver et bredere sammenligningsgrundlag og er dermed et mere robust mål, når nationernes præstationer sammenlignes, specielt for små lande der vinder få medaljer. Når der et givent år ikke afholdes OL, anvendes resultaterne fra de seneste præstationer ved VM i de pågældende OL-discipliner, hvorfor de på denne måde giver et aktuelt billede af den olympiske medaljefordeling et år uden OL. Data til medalje- og rangtabellerne leveres af Gracenote ¿ A Nielsen Company ¿ Virtual Medal Table.

Vis hele teksten »
« Minimer teksten
Forbrugertilliden er stabil

22. juli 2021

Forbrugertilliden for juli måned ligger på 2,6 og niveauet er dermed uændret i forhold til juni måned, hvor den lå på 2,3. Forbrugertilliden er højere end gennemsnittet for de seneste seks måneder, som er minus 0,6. Det uændrede niveau for forbrugertilliden tilskrives en stigning i forbrugernes vurderinger af Danmarks og familiens nuværende økonomiske situation. Samtidig er der et lille fald i deres forventninger til Danmarks og familiens økonomiske situation om et år, samt i købelysten. Disse udviklinger modsvarer hinanden, således at den samlede forbrugertillid er uændret. Forbrugertilliden belyser befolkningens syn på dens nuværende og fremtidige økonomiske situation.

Forbrugerforventninger  juli 2021

22. juli 2021 - Nr. 272

Hent som PDF

Næste udgivelse: 23. august 2021

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Uændret inflation i Danmark

22. juli 2021

Inflationen i Danmark var uændret på 1,9 pct. i juni 2021 i forhold til maj 2021. I samme periode faldt inflationen i de 27 EU-lande (uden Storbritannien) til 2,2 pct. fra 2,3 pct., og i euroområdet til 1,9 pct. fra 2,0 pct. I både Danmark og EU-27 (uden Storbritannien) er det ligesom i maj særligt prisændringer på benzin og diesel, der holder årsstigningen oppe i juni. I 23 EU-lande er drift af transportmidler, hvilket bl.a. inkluderer benzin og diesel, den produktgruppe, som bidrager mest til inflationen i juni. Kerneinflationen (inflation eksklusive energi og ikke-forarbejdede fødevarer) i Danmark er uændret på 1,3 pct. i juni i forhold til måneden før. I samme periode i EU-27 (uden Storbritannien) faldt kerneinflationen til 1,2 pct. fra 1,3 pct., og i euroområdet er kerneinflationen uændret på 0,9 pct. Inflationen beregnes som udviklingen i det EU-harmoniserede forbrugerprisindeks (HICP) over det seneste år, mens kerneinflationen er en hyppigt anvendt indikator for inflationsudviklingen på længere sigt.

EU-harmoniseret forbrugerprisindeks  juni 2021

22. juli 2021 - Nr. 271

Hent som PDF

Næste udgivelse: 23. august 2021

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
35.000 flere lønmodtagere i maj

21. juli 2021

Antallet af lønmodtagere steg med 35.000 fra april til maj og nåede dermed 2.822.000, når der er taget højde for sæsonkorrektion. De 35.000 personer svarer til en stigning på 1,3 pct. Det er på samme tid den hidtil største månedlige stigning og det hidtil højeste antal lønmodtagere siden statistikkens start i 2008. Udviklingen skal ses i sammenhæng med, at betydelige dele af samfundets aktiviteter blev genoptaget efter de foregående måneders nedlukning, og at et stort antal personer var beskæftiget med test, smitteopsporing og vaccine. Tallene peger desuden i retning af, at det særligt er de yngre aldersgrupper, der har bidraget til beskæftigelsesfremgangen.

Beskæftigelse for lønmodtagere (md)  maj 2021

21. juli 2021 - Nr. 270

Hent som PDF

Næste udgivelse: 20. august 2021

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Stigende forbrug af lyd- og e-bøger i 2020

20. juli 2021

Fra 2019 til 2020 har der været en betydelig fremgang i udlån af lyd- og e-bøger fra 5 mio. til 7,5 mio. - en stigning på 50 pct. Udlån af digitale materialer har generelt været stigende siden 2015, men ikke så markant som fra 2019 til 2020. Stigningen kan ses i lyset af COVID-19, hvor fysiske udlån er blevet erstattet med digitale. De fysiske udlån oplevede et fald fra 29,4 mio. udlån i 2019 til 21,6 mio. udlån i 2020 svarende til et fald på 27 pct. Hvor udlån af lyd- og e-bøger i 2019 udgjorde 15 pct. af alle udlån, er denne andel i 2020 steget til 26 pct.

Biblioteker  2020

20. juli 2021 - Nr. 269

Hent som PDF

Næste udgivelse: 7. september 2022

Alle udgivelser i serien: Biblioteker

Kontakt

Trine Jensen, tlf. 20 13 88 17

 Isabel Maria dos Santos Cardoso, tlf. 61 50 11 61

Kilder og metode

Statistikken bygger på spørgeskemaer udsendt til alle folkebiblioteker, filindberetninger fra bibliotekernes administrationssystemer samt supplerende informationer fra Slots- og Kulturstyrelsen. Formålet med folkebiblioteksstatistikken er at belyse bibliotekernes aktiviteter (de pædagogiske læringscentres).   

Vis hele teksten »
« Minimer teksten
Statistik­dokumentation

Biblioteker

Del sidens indhold
Fortsat mange danske sommergæster i feriehusene

19. juli 2021

Juni havde 1,8 millioner overnatninger i feriehuse, hvilket er en stigning på 4 pct. i forhold til samme måned sidste år. Årets første sommermåned var dermed på niveau med tidligere år, hvis man sammenligner med år, hvor pinsen heller ikke lå i juni. Sammensætningen af overnatninger er til gengæld ændret siden Danmark blev ramt af COVID-19 restriktioner. Antallet af danske overnatninger blev fordoblet i juni 2020, mens udenlandske overnatninger gik tilsvarende tilbage. Dette mønster er fortsat i 2021. Antallet af danske overnatninger i juni gik frem med 1 pct. i forhold til sidste år og ligger dermed stadig på et meget højere niveau end før COVID-19. De udenlandske overnatninger ligger fortsat meget lavere end normalt til trods for en fremgang på 9 pct. i forhold til sidste år. De mange gæster i feriehusene kunne glæde sig over, at juni ifølge DMI var årets hidtil mest solrige måned.

Feriehusudlejning  juni 2021

19. juli 2021 - Nr. 268

Hent som PDF

Næste udgivelse: 25. august 2021

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Byggebeskæftigelsen fastholder højt niveau

16. juli 2021

Byggebeskæftigelsen var i andet kvartal 2021 på 186.700 personer, og fastholde dermed niveauet fra første kvartal på 187.300 personer. Byggebeskæftigelsen er den tidligste indikator for beskæftigelsen inden for bygge og anlæg. Efter uafbrudt vækst i byggebeskæftigelsen siden 2013 faldt denne i foråret 2020 grundet restriktioner mod COVID-19. Dette fald blev indhentet i slutningen af 2020, hvorefter byggebeskæftigelsen er steget yderligere til det nuværende niveau. Tallene er korrigeret for normale sæsonudsving.

Beskæftigede ved bygge og anlæg  2. kvt. 2021

16. juli 2021 - Nr. 266

Hent som PDF

Næste udgivelse: 15. oktober 2021

Alle udgivelser i serien: Beskæftigede ved bygge og anlæg

Kontakt

Kasper Emil Freiman, tlf. 23 45 47 32

Karina Moric, tlf. 24 78 42 12

Kilder og metode

Statistikken belyser udviklingen i antal beskæftigede inden for privat bygge- og anlægsaktivitet.

Vis hele teksten »
« Minimer teksten
Statistik­dokumentation

Omsætning i byggeri og anlæg

Beskæftigede ved bygge og anlæg

Del sidens indhold
Mindre stigning i anmeldte indbrud

16. juli 2021

I årets andet kvartal blev der anmeldt knap 7.900 indbrud i alt, når der er korrigeret for sæsonudsving. Dette er en stigning på 5 pct. i forhold til antallet i årets første kvartal. Antallet af anmeldte indbrud har de seneste år generelt været faldende og siden COVID-19 har tendensen med færre anmeldelser særligt taget fart. Udviklingen i anmeldelsesstatistikken under COVID-19 krisen i 2020 og 2021 har udløst større udsving ifht. det normale forløb, hvorfor de sæsonkorrigerede tal er forbundet med større usikkerhed end normalt. Se mere herom i statistikdokumentationen.

Kriminalitet (kvt.)  2. kvt. 2021

16. juli 2021 - Nr. 267

Hent som PDF

Næste udgivelse: 14. oktober 2021

Alle udgivelser i serien: Kriminalitet (kvt.)

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Anmeldte forbrydelser (kvt.)

Del sidens indhold
Jordbruget er faldet med 10 pct. på halvtreds år

15. juli 2021

På halvtreds år er det danske areal med jordbrug faldet med 10 pct. I absolutte tal svarer det til en nedgang på næsten 300.000 ha. Jordbrug omfatter landbrugsafgrøder som fx korn, roer, kartofler og arealer til græsning og gartneriafgrøder som fx grøntsager og frugt. Areal med skov er ikke omfattet. Uagtet faldet er det danske jordbrugsareal stort og udgør over 60 pct. af hele Danmarks areal. Det er langt mere end i nogen af vores nabolande, se Nyt fra Danmarks Statistik, 16. juli 2020. I de seneste 20 år har arealet med jordbrug været næsten konstant.

Afgrøder i dansk landbrug  2021

15. juli 2021 - Nr. 264

Hent som PDF

Næste udgivelse: 15. juli 2022

Alle udgivelser i serien: Afgrøder i dansk landbrug

Kontakt

Karsten Larsen, tlf. 21 29 55 76

Kilder og metode

Arealer for 2023 er hentet fra Landbrugsstyrelsens ordning med arealstøtte, tidligere tal er fra landbrugs- og gartneritællingen. Til hver bedrift er henført én og kun én kommune. Hvis en bedrift har arealer i mere end én kommune er vælges den kommune, hvor det største areal befinder sig. 

Vis hele teksten »
« Minimer teksten
Statistik­dokumentation

Landbrugs- og gartneritællingen

Del sidens indhold
Producent- og importpriser for varer stiger fortsat

15. juli 2021

Det samlede producentprisindeks for varer er i juni 2021 steget med 10,1 pct. i forhold til samme måned sidste år. Stigningen i producentprisindekset er den største årsstigning siden juni 2011. I denne måned ses stigninger for alle hovedgrupper; energiforsyning, råstofindvinding og industri på hhv. 114,4, 59,0 og 1,6 pct., som er listet efter deres bidrag til stigningen i det samlede producentprisindeks. De enkelte hovedgrupper udgør hhv. 6,7, 4,3 og 88,3 pct. af det samlede producentprisindeks. Importprisindeks for varer er i samme periode steget med 6,6 pct. Stigningen i importprisindekset er den største stigning siden april 2011. Udviklingen i importprisindekset er hovedsageligt drevet af stigningen i industri på 5,0 pct., samt en stigning i råstofindvinding på 55,9 pct. Udviklingen inden for industri er bl.a. drevet af metalindustri og kemivareindustri. Industri udgør ca. 96 pct. af importprisindekset og er derfor udslagsgivende for udviklingen i det samlede importprisindeks for varer, hvor råstofindvinding kun udgør 3,1 pct. Stigningerne for både det samlede producentprisindeks og importprisindekset skal ses i sammenhæng med at indeksene var på et lavt niveau i juni 2020 som følge af nedlukningen af Danmark i marts 2020 pga. COVID-19.

Producent- og importprisindeks for varer  juni 2021

15. juli 2021 - Nr. 265

Hent som PDF

Næste udgivelse: 16. august 2021

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Firmaernes salg fortsætter på et højt niveau

14. juli 2021

Firmaernes samlede salg ekskl. energi er næsten uændret i maj i forhold til april med et fald på 0,3 pct. Det indenlandske salg ekskl. energi faldt 0,2 pct. Salget er korrigeret for normale sæsonudsving og effekten af handelsdage. Udviklingen fra april til maj var positiv for brancherne indenfor industri og transport med stigninger på hhv. 2,3 pct. og 4,1 pct., mens brancherne indefor bygge og anlæg og detailhandel udviklede sig negativt med fald på 4,5 pct. og 2,3 pct. I 2020 og 2021 har restriktionerne grundet COVID-19 medført store udsving i firmaernes salg udover de normale sæsonmønstre. Udviklingen i de sæsonkorrigerede tal skal derfor tolkes med en vis varsomhed. Nedenfor ses på udviklingen inden for bygge- og anlægsvirksomhed, som på trods af en nedgang i de sæsonkorrigerede tal i maj viser en positiv udvikling.

Firmaernes køb og salg  maj 2021

14. juli 2021 - Nr. 263

Hent som PDF

Næste udgivelse: 17. september 2021

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
Alma og Alfred i top for første gang

14. juli 2021

Alma og Alfred er for første gang i top, som det mest populære navn til hhv. nyfødte piger og drenge. I 2020 fik 17 ud af 1.000 nyfødte piger navnet Alma. Alva og Johanne er nye på listen over de 50 mest anvendte pigenavne til nyfødte. Blandt drengene er Alfred i top. Ud af 1.000 nyfødte drenge fik 17 navnet Alfred i 2020. Blandt drengene er der kommet tre nye navne ind på listen over de 50 mest anvendte drengenavne til nyfødte. Det er Vilhelm, Vincent og Bjørn.

Fornavne - nyfødte  2020

14. juli 2021 - Nr. 262

Hent som PDF

Næste udgivelse: 15. juli 2022

Alle udgivelser i serien: Fornavne - nyfødte

Kontakt

Dorthe Larsen, tlf. 23 49 83 26

Kilder og metode

Oplysningerne om fornavne stammer fra CPR. Den seneste navnestatistik omfatter børn født i 2024.Navnestatistikken er baseret på det første fornavn. To navne med bindestreg imellem betragtes som ét navn. For ens navne med flere stavemåder er deres antal lagt
sammen og anført med den stavemåde, der er mest benyttet.

Vis hele teksten »
« Minimer teksten
Statistik­dokumentation

Navne

Del sidens indhold
Husleje og el holder forbrugerprisindekset oppe

12. juli 2021

I juni 2021 steg det samlede forbrugerprisindeks med 1,7 pct. i forhold til samme måned året før. Stigningen er identisk med stigningen i maj. Det er i høj grad prisændringer inden for boligbenyttelse, elektricitet og opvarmning, herunder særligt prisstigninger på husleje og elektricitet, der trækker mest op i årsstigningen i forbrugerprisindekset i juni. Forbrugerprisindekset eksklusive energi og ikke-forarbejdede fødevarer (kerneinflationen) havde en årsstigning på 1,3 pct. i juni, hvilket er det samme som i maj måned. Forbrugerprisindekset for juni er fortsat påvirket af COVID-19, da bortfaldet af prisobservationer er lidt større end normalt.

Forbruger- og nettoprisindeks  juni 2021

12. juli 2021 - Nr. 261

Hent som PDF

Næste udgivelse: 10. august 2021

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
2020 gav gode økonomiske resultater for landbrug

9. juli 2021

Driftsresultatet for de knap 8.500 danske heltidslandbrug blev i gennemsnit 1,4 mio. kr. i 2020, hvilket var 32.000 kr. højere end året før. Efter en beregnet ejeraflønning var der 0,9 mio. kr. tilbage til finansiering af nye investeringer og afvikling af gæld. Resultatet i 2020 svarer til en afkastningsgrad på 3,8 pct. Årene 2020 og 2019 har givet de højeste afkast for landbruget i denne statistikserie, der går tilbage til 2008.

Regnskabsstatistik for landbrug  2020

9. juli 2021 - Nr. 260

Hent som PDF

Næste udgivelse: 8. juli 2022

Alle udgivelser i serien: Regnskabsstatistik for landbrug

Kontakt

Henrik Bolding Pedersen, tlf. 20 57 88 87

Kilder og metode

Statistikken dækker landbrug med en produktion svarende til et standard output på mindst 25.000 euro. Læs mere om kilder og metoder i statistikdokumentationen. Usikkerheden for eksempelvis driftsresultatet for konventionelle heltidsbedrifter med malkekvæg er beregnet til, at gennemsnittet på 4,813 mio. kr. med 95 pct. sandsynlighed er mellem 4,638 mio. kr. og 4,987 mio. kr. Heltidslandbrug har et samlet arbejdsforbrug på mindst 1.665 timer. Driftsresultatet aflønner ejerens arbejdsindsats og investerede kapital. Driftsresultat efter ejeraflønning: Ejerfamiliens arbejde er for 2022 aflønnet med 218,25 kr. i timen. Afkastningsgrad viser forrentningen af den investerede kapital i pct. Soliditetsgrad efter hensættelser viser egenkapital efter hensatte forpligtelser i pct. af samlede aktiver i selveje.

Vis hele teksten »
« Minimer teksten
Statistik­dokumentation

Regnskabsstatistik for jordbrug

Del sidens indhold
Mindre tilbagegang i bilsalget i juni

9. juli 2021

Der blev solgt 16.800 nye personbiler i juni opgjort i sæsonkorrigerede tal, og det er 4,6 pct. færre end i maj. Tilgangen til husholdningerne lå 5,9 pct. lavere i juni end i maj, mens tilgangen til erhvervene lå 2,9 pct. lavere. Det samlede sæsonkorrigerede salg i perioden andet kvartal var 30,9 pct. højere end i første kvartal. For husholdningernes vedkommende var stigningen på 42,7 pct., mens erhvervene steg 16,9 pct. Vurderingen af udviklingen i de sæsonkorrigerede tal skal foretages med megen forsigtighed, fordi COVID-19-restriktioner og afgiftsændringer i det seneste år har medført store ekstraordinære udsving i bilsalget. Der er i denne artikel fokus på importen af brugte elbiler og plugin hybrider.

Nyregistrerede motorkøretøjer  juni 2021

9. juli 2021 - Nr. 259

Hent som PDF

Næste udgivelse: 10. august 2021

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Tjenester trækker eksporten op i maj

9. juli 2021

I maj steg eksporten af varer og tjenester samlet med 2,3 pct. Den samlede import faldt 0,3 pct. For eksporten var det især tjenester, der bidrog til stigningen. Både eksporten og importen er steget markant i de seneste tre måneder især som følge af stigninger i varehandlen. Det viser tallene opgjort i løbende priser, når der korrigeres for normale sæsonudsving.

Betalingsbalance og udenrigshandel  maj 2021

9. juli 2021 - Nr. 258

Hent som PDF

Næste udgivelse: 9. august 2021

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold
Hoteller kigger fortsat langt efter udlændinge

8. juli 2021

Maj 2021 bød samlet på 2,2 mio. overnatninger. Dette er 63 pct. flere overnatninger end i maj 2020, men 32 pct. færre end i 2019. Stigningen i 2021 har dermed ikke været tilstrækkelig til at bringe overnatningerne tilbage på niveauet før COVID-19. Udviklingen har især ramt hotellerne, som på trods af en stigning på 210 pct. fra maj 2020 til maj 2021 fortsat ligger 53 pct. under 2019. Det er især fraværet af udenlandske gæster, som er årsagen til det lave antal overnatninger på hoteller. De udenlandske gæster havde kun 74.000 overnatninger på hoteller, hvilket er 89 pct. færre end i maj 2019. Antallet af overnatninger foretaget af danske gæster lå i maj 2021 på 657.000 overnatninger, hvilket er 26 pct. færre end i maj 2019. Kigger man på landsplan er det København, som er hårdest ramt. Her var der i maj 2021 75 pct. færre overnatninger på hoteller og feriecentre end i maj 2019. Dette skal ses i lyset af restriktionerne mod COVID-19.

Overnatninger på hoteller, feriecentre, campingpladser og vandrerhjem mv.  maj 2021

8. juli 2021 - Nr. 257

Hent som PDF

Næste udgivelse: 11. august 2021

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Stigning i industriens produktion i maj

7. juli 2021

Industriens samlede produktionsindeks steg 2,6 pct. i maj. Produktionen svinger en del på månedsbasis, og stigningen kommer da også efter et fald i april. Set over perioden marts-maj, så steg produktionen 2,5 pct. i forhold til de foregående tre måneder. Industriens produktion og omsætning er første pejlemærke for udviklingen i dansk økonomi, som er baseret på indberetninger om virksomhedernes faktiske aktiviteter. Alle tal er korrigeret for normale sæsonudsving og prisudvikling.

Industriens produktion og omsætning  maj 2021

7. juli 2021 - Nr. 256

Hent som PDF

Næste udgivelse: 6. august 2021

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
De billigste konkurser i statistikkens minde

6. juli 2021

Der var 164 erklærede/kundgjorte konkurser i juni blandt aktive virksomheder, når der korrigeres for normale sæsonudsving. Det er 4,8 pct. flere end i maj. Konkurserne medførte 431 tabte job (omregnet til fuld tid) i faktiske tal, hvilket er 41,2 pct. færre end i maj. Antallet af konkurser i aktive virksomheder i andet kvartal var 20,8 pct. lavere end i første kvartal, mens jobtabet var 23,8 pct. lavere.  Jobtabet og den samlede konkursramte omsætning i juni er ikke set lavere i perioden siden 2009, som denne statistik dækker. Se mere herom nedenfor.

Konkurser  juni 2021

6. juli 2021 - Nr. 254

Hent som PDF

Næste udgivelse: 6. august 2021

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
1. halvår førte til færrest tvangsauktioner i 14 år

6. juli 2021

Med 126 tvangsauktioner i juni, mod 130 måneden før, er antallet af tvangsauktioner faldet med 3 pct. den seneste måned, når der korrigeres for normale sæsonudsving. Dermed er antallet af ejendomme, der er sendt på tvangsauktion i første halvår af 2021, det laveste i mere end 14 år, og man skal helt tilbage til 2007, før finanskrisen satte ind, for at finde et tilsvarende første halvår med færre tvangsauktioner. Således har der i gennemsnit været 128 tvangsauktioner om måneden i første halvår af 2021, mens der i gennemsnit var 110 tvangsauktioner om måneden i samme periode i 2007.

Tvangsauktioner  juni 2021

6. juli 2021 - Nr. 255

Hent som PDF

Næste udgivelse: 5. august 2021

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Stor vækst i antal familier med flere biler

2. juli 2021

Koncentrationen af arbejdspladser, offentlig service og indkøbsmuligheder mv. i de større bysamfund har betydet ændringer i mange familiers transportbehov, og det har en stor del af dem løst ved at anskaffe sig en ekstra bil. Antallet af familier med rådighed over flere biler var ved årsskiftet således steget til 554.400 mod 402.600 familier for 10 år siden. Det svarer i dag til, at 17,9 pct. af alle familier råder over flere biler mod 14,1 pct. for 10 år siden. I de fire jyske kommuner Rebild, Hedensted, Skanderborg og Favrskov har mere en 30 pct. af familierne to eller flere biler, og det er i det hele taget de jyske kommuner, der har oplevet den største vækst i andelene af familier med flere biler. Tilgængeligheden til offentlig transport er et andet forhold, der har haft betydning for, om flere biler er blevet anset for at være nødvendige for at løse ændringer i transportbehovene. En ny analyse viser således bl.a., at flere familier har bil i områder med lavt serviceniveau af offentlig transport end i områder med højt eller meget højt serviceniveau.

Familiernes bilrådighed  1. januar 2021

2. juli 2021 - Nr. 253

Hent som PDF

Næste udgivelse: 3. juli 2023

Alle udgivelser i serien: Familiernes bilrådighed

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

En familie råder over bil, når den ejer en ny eller brugt personbil, har varebil til privat godstransport, har en leaset bil eller har firmabil til rådighed.

Vis hele teksten »
« Minimer teksten
Statistik­dokumentation

Bilregistret og opgørelser herfra
Største fald i ledigheden på en enkelt måned

30. juni 2021

Fra april til maj faldt den sæsonkorrigerede ledighed med 13.900 til 115.300, svarende til en ledighedsprocent på 4,0 pct. Det er det største månedlige fald i ledigheden siden statistikkens start i januar 2007. Ledigheden er nu på det laveste niveau, siden landet blev ramt af COVID-19, men ledigheden for maj ligger dog fortsat 12.500 over niveauet for februar 2020, umiddelbart før COVID-19.

Arbejdsløsheden (md.)  maj 2021

30. juni 2021 - Nr. 249

Hent som PDF

Næste udgivelse: 30. juli 2021

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Mindre nedgang i dansk økonomi i 2020

30. juni 2021

Bruttonationalproduktet (BNP) faldt med 2,1 pct. i 2020. Det viser den reviderede opgørelse af nationalregnskabet, som dermed opjusterer BNP-væksten i 2020 med 0,6 procentpoint. Især en behersket tilbagegang i privatforbruget og en fremgang i investeringerne ser ud til at forklare, at dansk økonomi ikke har været så hårdt ramt som andre europæiske lande. For alle 27 EU-lande var der et samlet fald i BNP på 6,1 pct., hvilket dog dækker over betydelige forskelle på tværs af EU. Således er nedgangen blandt flere nordiske lande på niveau med den danske. For Sverige, Norge og Finland ses fald i BNP på mellem 2,5 og 2,8 pct. Opgørelsen af det danske nationalregnskab for 2020 er mere usikker end normalt pga. de særlige omstændigheder omkring COVID-19-pandemien. Det skyldes i høj grad, at kildedata for 2020 er behæftet med større usikkerhed end normalt. Det er derfor vanskeligere end vanligt at opstille et robust helhedsbillede af økonomien, hvor der er god overensstemmelse mellem fx produktion og forbrug. Af samme grund vurderes præcisionen at være mindre end ønsket. Læs mere nederst under Særlige forhold.

Nationalregnskab (år)  2018-2020 juni-version

30. juni 2021 - Nr. 250

Hent som PDF

Næste udgivelse: 30. september 2021

Alle udgivelser i serien: Nationalregnskab (år)

Kontakt

Christina Just Brandstrup, tlf. 21 45 52 79

Mercedes Sophie Louise Bech, tlf. 51 53 61 56

Kilder og metode

Nationalregnskabet udarbejdes på grundlag af stort set al statistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede. Tallene for de seneste to år er foreløbige, mens de foregående år er baseret på det endelige nationalregnskab.

Vis hele teksten »
« Minimer teksten
Statistik­dokumentation

Nationalregnskab: Årligt

Del sidens indhold
BNP faldt med 1,0 pct. i første kvartal 2021

30. juni 2021

Bruttonationalproduktet (BNP) faldt med 1,0 pct. i første kvartal 2021, når der korrigeres for prisudvikling og sæsonbevægelser. Kvartalsvæksten er dermed revideret op med 0,3 procentpoint i forhold til den seneste offentliggørelse af nationalregnskabet. Faldet i BNP i første kvartal afspejler især tilbagegang i privatforbruget, der gik tilbage med 4,4 pct. Omvendt bidrog vareeksporten og produktion i industrien positivt til udviklingen i BNP. Beskæftigelsen faldt med 0,6 pct. i årets første kvartal. Grundet øget usikkerhed i datakilden offentliggøres de præsterede timer ikke i indeværende udgivelse. Opgørelsen af nationalregnskabet for 2021 er mere usikker end normalt pga. de særlige omstændigheder omkring COVID-19-pandemien. Det skyldes i høj grad, at kildedata er behæftet med større usikkerhed end normalt. Det er derfor vanskeligere end vanligt at opstille et robust helhedsbillede af økonomien, hvor der er god overensstemmelse mellem fx produktion og forbrug. Af samme grund vurderes præcisionen at være mindre end ønsket. Læs mere under Særlige forhold.

Nationalregnskab  1. kvt. 2021 revideret

30. juni 2021 - Nr. 248

Hent som PDF

Næste udgivelse: 31. august 2021

Alle udgivelser i serien: Nationalregnskab

Kontakt

 Jonas Dan Petersen, tlf. 30 57 18 26

Emma Gabriel, tlf. 21 19 39 76

Kilder og metode

Det kvartalsvise nationalregnskab udarbejdes på grundlag af stort set al konjunkturstatistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede. Læs mere i statistikdokumentationen. Læs også en uddybende dokumentation af kilder og  metoder på www.dst.dk/nationlregnskab.

Vis hele teksten »
« Minimer teksten
Statistik­dokumentation

Nationalregnskab: Kvartalsvist
Danskernes opsparing i ny historisk rekord

30. juni 2021

Opsparingsandelen i de danske husholdninger mv. endte på 11,9 pct. af disponibel indkomst i årets første kvartal, når der ikke korrigeres for ændringer i husholdningernes pensionskassereserver. Dette er det højeste opsparingsoverskud i statistikkens historie, der starter i 1995. Det er anden gang under coronakrisen, at opsparingen endte i historisk rekord. Adfærdsændringer som følge af COVID-19-pandemien og nedlukninger af dele af økonomien påvirkede privatforbruget betydeligt samtidig med, at statslige støtteordninger som især lønkompensation holdt hånden under beskæftigelsen og husholdningernes indkomst. Sammenligner man coronakrisen med perioden omkring finanskrisen, var opsparingsandelen dengang negativ, og der var i perioden således tale om opsparingsunderskud i husholdningerne. I årene op til finanskrisen skyldtes opsparingsunderskuddet et højt forbrug. Da den internationale finanskrise blev en realitet i tredje kvartal 2008, faldt forbrug og indkomst, og danskernes negative opsparingsandel fortsatte frem til 2010, hvor underskud blev vendt til overskud, idet opsparingsandelen blev positiv for året som helhed. Opgørelsen af nationalregnskabet for 2020 og første kvartal 2021 er mere usikker end normalt, idet kildedata er behæftet med større usikkerhed end normalt pga. de særlige omstændigheder omkring COVID-19-pandemien. Læs mere under Særlige forhold.

Sektorregnskaber  1. kvt. 2021

30. juni 2021 - Nr. 251

Hent som PDF

Næste udgivelse: 30. september 2021

Alle udgivelser i serien: Sektorregnskaber

Kontakt

Ulla Ryder Jørgensen, tlf. 51 49 92 62

Jesper Søgaard Dreesen, tlf. 51 64 92 61

Kilder og metode

Sektorregnskaberne for dansk økonomi består af nationalregnskabets samlede kontoplan for husholdningerne mv. (husholdningssektoren inkl. nonprofitorganisationer rettet mod husholdningerne), selskabs- og finanssektoren, den offentlige sektor og en samlet sektor for resten af verden, som dansk økonomi er involveret i. Sektorregnskaberne viser således den økonomiske aktivitet i de indenlandske sektorer men også interaktionerne i mellem dem og udlandet. Sektorregnskaberne består af ikke-finansielle og finansielle konti og viser den økonomiske værdiskabelse, indkomst, omfordeling, forbrug, opsparing, formue og investeringer mv. i et samlet kontosystem. Sektorregnskabernes vigtigste kilder er den økonomiske aktivitet, der opgøres i nationalregnskabet, regnskabsoplysninger for stat, kommuner og finansielle selskaber, betalingsbalancens løbende poster og kapitalposter samt finansiel statistik vedr. transaktioner og omvurderinger.

Vis hele teksten »
« Minimer teksten
Statistik­dokumentation

Nationalregnskab, finansielle konti

Nationalregnskab: Institutionelle sektorer
Rekordstore prisstigninger på boliger

30. juni 2021

Prisudviklingen for både enfamiliehuse og ejerlejligheder steg med ca. 15 pct. i april målt i forhold til samme måned året før. Det er de næsthøjeste årsstigninger siden statistikkens start i 2006, kun overgået af årsstigningen for marts 2021, hvor prisudviklingen for enfamiliehuse slog rekord med en stigning på 17 pct.

Ejendomssalg (md.)  april 2021

30. juni 2021 - Nr. 252

Hent som PDF

Næste udgivelse: 30. juli 2021

Alle udgivelser i serien: Ejendomssalg (md.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen er beregnet ud fra forholdet mellem den officielle ejendomsvurdering og den faktiske købesum. Metoden er nærmere beskrevet i statistikdokumentationen og på emnesiden.

Danmarks Statistik vil i løbet af 2022 igangsætte en undersøgelse, der har til formål at undersøge om den nuværende særlige beregningsmetode for de foreløbige prisudviklinger er den mest optimale at anvende ved at undersøge alternative metoder. I juli 2021 udgav Danmarks Statistik en analyse: Pålideligheden af de foreløbige tal for boligprisudviklingen. Af analysens hovedkonklusioner fremgik det blandt andet, hvilke størrelsesordener statistikkens revisioner kan forventes at have.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Rekord mange ferierejser i Danmark

29. juni 2021

Danskerne foretog i alt 2,9 mio. lange ferierejser til udlandet i 2020. Dette er 2 mio. færre rejser end i 2019. De lange rejser til Danmark steg derimod med 2 mio. til 4,7 mio. Billedet i 2020 er dermed vendt i forhold til tidligere år, hvilket skal ses i lyset af rejserestriktioner i forbindelse med COVID-19. Lange ferierejser omfatter rejser med mindst fire overnatninger.

Ferie- og forretningsrejser  2020

29. juni 2021 - Nr. 247

Hent som PDF

Næste udgivelse: 29. juni 2022

Alle udgivelser i serien: Ferie- og forretningsrejser

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Tallene er baseret på en interviewundersøgelse, som er en del af en årlig EU-turismeundersøgelse, der har til formål at beskrive danskernes rejsemønster. Undersøgelsen er baseret på en tilfældigt udvalgt stikprøve med herboende danskere i alderen 15 år +.

Vis hele teksten »
« Minimer teksten
Statistik­dokumentation

Ferie- og forretningsrejser

Del sidens indhold
Lille offentligt underskud trods COVID-19

29. juni 2021

Underskuddet på den offentlige saldo var i første kvartal 2021 kun 1,6 mia. kr. på trods af de omfattende restriktioner og den delvise nedlukning af samfundet som følge af COVID-19-pandemien. Den offentlige saldo er påvirket af to ekstraordinære effekter i første kvartal 2021. Beskatningen af udbetalingen af de indefrosne feriepenge forøger skatteprovenuet med 9,2 mia. kr., mens udgifterne til COVID-19-hjælpepakkerne var 7,0 mia. kr. Dermed udgør COVID-19-hjælpepakkerne 44 pct. af de samlede subsidier på 15,9 mia. kr.

Offentligt kvartalsregnskab  1. kvt. 2021

29. juni 2021 - Nr. 246

Hent som PDF

Næste udgivelse: 28. september 2021

Alle udgivelser i serien: Offentligt kvartalsregnskab

Kontakt

Jacob König, tlf. 40 40 58 41

Ida Balle Rohde, tlf. 61 24 24 85

Statistik­dokumentation

Offentligt underskud og gæld i EU-landene

Offentlige finanser

Finansielle konti for offentlig forvaltning og service

Del sidens indhold
Melding om mangel på arbejdskraft slår rekord

29. juni 2021

I serviceerhvervet er der nu en rekordstor andel af virksomhederne målt på beskæftigelse, der melder om mangel på arbejdskraft. Manglen på arbejdskraft i brancherne hoteller, restauranter og rengøring mv. er steget kraftigt siden sidste år og niveauet er nu det højeste, der er målt siden statistikken startede i 2011. Selvom manglen på arbejdskraft nu slår rekord, er der samtidig stadig udbredt melding om mangel på efterspørgsel i serviceerhvervene. Dette skal ses i lyset af den indvirkning, COVID-19 har haft på særligt serviceerhvervet.

Konjunkturbarometer for erhvervene  juni 2021

29. juni 2021 - Nr. 245

Hent som PDF

Næste udgivelse: 29. juli 2021

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold